b'\n_START_ARTICLE_\nKriptaritem\n_START_SECTION_\nRe\xc5\xa1evanje kriptaritma\n_START_PARAGRAPH_\nPri ro\xc4\x8dnem re\xc5\xa1evanju uporabljamo logi\xc4\x8dno sklepanje in (v\xc4\x8dasih obse\xc5\xbeno) presku\xc5\xa1anje posameznih mo\xc5\xbenosti. Pri Dudenyevemu primeru na primer, lahko takoj ugotovimo, da je M=1, ker lahko vsota dveh \xc5\xa1tevil prinese prenos najve\xc4\x8d 1. Ker pa smo pri vsoti S+M=O imeli prenos, mora biti S=8 ali S=9 (\xc4\x8de je S=7 ali manj, imamo 7+1 in ni prenosa v naslednji stolpec). Pogosto si lahko pomagamo z uporaba modularne aritmetike._NEWLINE_Re\xc5\xa1evanje z ra\xc4\x8dunalnikom omogo\xc4\x8da uporabo razli\xc4\x8dnih algoritmov. Lahko uporabimo metodo grobe sile in preverjamo vse mo\xc5\xbene permutacije ali pa uporabljamo vra\xc4\x8danje (backtracking).'